**รายงานผลการดำเนินงานตามนโยบายการตรวจราชการและติดตามประเมินผล
การจัดการศึกษาของกระทรวงศึกษาธิการ ประจำปีงบประมาณ พ.ศ. 2564**

**นโยบายเพิ่มเติม**

**รอบที่ 2 ประจำปีงบประมาณ พ.ศ. 2564**

**เขตตรวจราชการที่ 17**

**ของผู้ตรวจราชการกระทรวงศึกษาธิการ (นายสุรินทร์ แก้วมณี)
สำนักงานศึกษาธิการจังหวัดสุโขทัย**

**การดำเนินงานตามนโยบายการตรวจราชการและติดตามประเมินผลการจัดการศึกษาของกระทรวงศึกษาธิการ
 ประจำปีงบประมาณ พ.ศ. 2564** ดังนี้

**1. นโยบายการจ่ายเงิน “เยียวยานักเรียน” ทุกคนทุกสังกัด คนละ 2,000 บาท**

**๑) ผลการขับเคลื่อนนโยบาย**

**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

* สพป.สุโขทัย เขต 1 ดำเนินการเปิดบัญชีธนาคาร เพื่อรองรับเงินกู้ที่ขอเบิกจากบัญชี

เงินฝากธนาคาร กระทรวงการคลัง

* ตรวจสอบจำนวนนักเรียนจากระบบ DMC ณ วันที่ 25 มิถุนายน 2564
* แจ้งแนวทางการดำเนินงานโครงการให้ความช่วยเหลือบรรเทาภาระค่าใช้จ่ายด้าน

การศึกษา ในช่วงการแพร่ระบาดของโรคโควิด 19 สพฐ.

* แจ้งจัดสรรวงเงินกู้ ให้กับโรงเรียนในสังกัด และแจ้งสถานศึกษาตรวจสอบข้อมูล และ

เตรียมความพร้อมที่จะจ่ายเงิน โดยการโอนเงินเข้าบัญชีผู้ปกครอง/นักเรียน หรือ วางแผนการจ่ายเงินสด ซึ่งต้องมีการปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 อย่างเคร่งครัด ซึ่ง สพป.สุโขทัย เขต 1 ได้รับจัดสรรทั้งสิ้น 19,061 คน งบประมาณ 38,122,000 บาท

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

 นโยบายการจ่ายเงิน “เยียวยานักเรียน” ทุกคนคนละ 2,000 บาท เพื่อให้ความช่วยเหลือ ช่วยบรรเทาภาระค่าใช้จ่ายด้านการศึกษาในช่วงสถานการณ์การแพร่ระบาดของโรคติดเชื้อไวรัสโควิด 2019 (COVID-19) โดยให้การสนับสนุนค่าใช้จ่ายด้านการศึกษาเพื่อลดภาระค่าใช้จ่ายให้กับผู้ปกครองนักเรียนในอัตรา 2,000 บาท ต่อนักเรียน 1 คน โดยจัดสรรให้กับโรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต 2 จำนวน 162 โรง จำนวนนักเรียน 19,235 คน ใช้ข้อมูล DMC ณ วันที่ 25 มิถุนายน 2564 รวมงบประมาณทั้งสิ้น 38,314,000 บาท

 **สำนักงานเขตพื้นที่การศึกษามัธยมศึกษาสุโขทัย (สพฐ.)**

 สำนักงานเขตพื้นที่การศึกษามัธยมศึกษาสุโขทัย ได้รับแจ้งจัดสรรเงินกู้เพื่อแก้ไขปัญหาเยียวยา และฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ปีงบประมาณ พ.ศ.2564 งบเงินอุดหนุน แผนงานหรือโครงการที่มีวัตถุประสงค์เพื่อช่วยเหลือ เยียวยาและชดเชยให้แก่ประชาชนทุกสาขาอาชีพ ซึ่งได้รับผลกระทบจากการแพร่ระบาดของโรคติดเชื้อไวรัสโคโรนา 2019 โดยใช้ข้อมูลนักเรียนรายบุคคล (DMC) ณ วันที่ 25 มิถุนายน 2564 มีโรงเรียนในสังกัดสำนักงานเขตพื้นที่การศึกษามัธยมศึกษาสุโขทัย ได้รับจัดสรรทั้งสิ้น 27 โรงเรียน รวมงบประมาณที่ได้รับทั้งสิ้น 38,966,000.- บาท ซึ่งได้แจ้งการจัดสรรงบประมาณดังกล่าวให้กับโรงเรียนในสังกัดทุกโรงเรียนทราบแล้ว

 สำหรับการรายงานข้อมูลการจัดสรรเงินกู้ดังกล่าว สำนักงานคณะกรรมการการศึกษา ขั้นพื้นฐานแจ้งว่า เพื่อให้การบริหารจัดการมีประสิทธิภาพ และเป็นไปในทิศทางเดียวกัน จึงให้สถานศึกษาตรวจสอบข้อมูลนักเรียนที่ได้รับจัดสรรไม่ให้เกิดความซ้ำซ้อน และรายงานข้อมูลผ่าน Application ซึ่งจะแจ้งให้ทราบต่อไป

 ทั้งนี้ สำนักงานเขตพื้นที่การศึกษาสุโขทัย ได้ตรวจสอบ กำกับ ติดตาม ให้โรงเรียนในสังกัด ดำเนินการบริหารงบประมาณดังกล่าวให้เป็นไปตามแนวทางการดำเนินโครงการให้ความช่วยเหลือบรรเทาภาระค่าใช้จ่ายด้านการศึกษาในช่วงระบาดของโรคติดเชื้อไวรัสโคโรนา 2019 และแนวทางการเบิกจ่ายงบประมาณ ระเบียบ กฎหมาย ที่เกี่ยวข้องโดยเคร่งครัด

**สำนักงานคณะกรรมการการอาชีวศึกษา (สอศ.)**

- อยู่ระหว่างดำเนินการ

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

-ไม่เกี่ยวข้องกับนโยบาย-

**สำนักงานคณะกรรมการส่งเสริมการศึกษาเอกชน (สช.)**

1. มีการแจ้งผู้ปกครองให้ทำเอกสารหลักฐานมารับเงิน ผลการสำรวจพบว่า ผู้ปกครองให้

การตอบรับเงิน 2,000 บาท ทุกคนเต็ม 100 %

2. มีมาตรการลดภาระทางการศึกษาให้แก่นักเรียนและผู้ปกครอง โดยกระทรวงศึกษาธิการส่งงบประมาณมายังสำนักงานคณะกรรมการส่งเสริมการศึกษาเอกชน และกระจายสู่สถานศึกษาในสังกัด และสถานศึกษาจ่ายให้กับผู้ปกครองตามรายชื่อนักเรียน

3. ผู้ปกครองมีความพึงพอใจ จากนโยบายนี้

4. ผู้ปกครองนักเรียนระดับชั้นอนุบาล1-3 มีความพึงพอใจในนโยบายนี้

5. มีมาตรการลดภาระทางการศึกษาให้แก่นักเรียนและผู้ปกครอง โดยกระทรวงศึกษาธิการส่งงบประมาณมายังสำนักงานคณะกรรมการส่งเสริมการศึกษาเอกชน และกระจายสู่สถานศึกษาในสังกัด และสถานศึกษาจ่ายให้กับผู้ปกครองตามรายชื่อนักเรียน 100%

**สำนักบริหารการศึกษาพิเศษ (สศศ.)**

อยู่ในระหว่างดำเนินการ รอเงินงบประมาณ

**สังกัดองค์กรปกครองส่วนท้องถิ่น (อปท.)**

**2) ข้อค้นพบ / ปัญหาอุปสรรค**

 1. จากการตรวจสอบข้อมูลนักเรียนที่มีตัวตนอยู่จริงในสถานศึกษา ณ วันที่ 25 มิถุนายน 2564 มีนักเรียนที่อายุไม่ถึงเกณฑ์ อายุเกินเกณฑ์ และมีนักเรียนที่ไม่สามารถจำหน่วยออกจากระบบ DMC ได้ของโรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต 2

2. จากการเตรียมเอกสาร ผู้ปกครองส่วนใหญ่ที่ติดต่อประสานงานมีบัญชีธนาคาร ส่วนใหญ่

เป็นธนาคาร สหกรณ์การเกษตร และธนาคารที่อยู่ในพื้นที่ ถ้ามีการรับเงินจะต้องเสีนค่าธรรมเนียม และมีนักเรียนจำนวน 13 รายมีรายชื่อซ้อนทับกับโรงเรียนเรียนร่วม

 3. เกิดปัญหาเมื่อให้มารับเอง จะเสี่ยงต่อการแพร่ระบาดเชื้อไวรัส Covid 19 แต่หากใช้วิธีการโอนเงิน จะเกิดความลำบากในการรวบรวมเอกสาร

4. ในกรณีที่โอนเงินเข้าบัญชี อาจมีการโอนผิดบัญชี

 5. ในกรณีที่รับเงินสด อาจมีความเสี่ยงในช่วงการแพร่ระบาดของโรคโควิค-19

 6. ไม่มีการกำหนดวันที่โอนเงินที่แน่นอน

 7. ผู้ปกครองนักเรียนระดับชั้นเตรียมอนุบาล มีความประสงค์อยากให้ทางโรงเรียนช่วยเหลือการจ่ายเงิน “เยียวยานักเรียน” เช่นเดียวกันกับระดับชั้นที่ได้รับเงินเยียวยา

 8.. ในกรณีที่โอนเงินเข้าบัญชีอาจมีการโอนผิดบัญชี

 9. ในกรณีที่โอนเงินเข้าบัญชีมีค่าธรรมเนียม

 10. ในกรณีที่รับเงินสด อาจมีความเสี่ยงในช่วงการแพร่ระบาดของโรคโควิค-19

**3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

 1. ได้ตรวจสอบข้อมูลจำนวนนักเรียนที่มีตัวตนอยู่จริงในสถานศึกษา ณ วันที่ 25 มิถุนายน 2564 โดยไม่นับจำนวนนักเรียนที่อายุไม่ถึงเกณฑ์ อายุเกินเกณฑ์ และนักเรียนที่ไม่สามารถจำหน่ายออกจากระบบ DMC

 2. ประสานงานกับผู้ปกครองและเขตพื้นที่การศึกษาเขต 1 เขต 2 และสพม. สุโขทัย ในการตัดรายชื่อที่ซ้อนทับกัน เพื่อที่จะได้รับเงินถูกต้องตามนโยบาย

 3. มีการแบ่งช่วงชั้นมารับเงิน เป็นช่วงเช้าบ่าย มีมาตรการป้องกันไวรัส Covid 19 อย่างเคร่งครัด เช่น สวมหน้ากากอนามัย เว้นระยะห่าง ล้างมือด้วยเจลแอลกอฮอล์ เป็นต้น 4. ในกรณีที่โอนเงินเข้าบัญชี ต้องตรวจสอบให้ถูกต้องก่อนดำเนินการโอน

 5. ในกรณีที่รับเงินสด ต้องมีการดำเนินการตามมาตรการป้องกันโรคโควิค-19

 อย่างเคร่งครัด คือเว้นระยะห่าง ตรวจวัดอุณหภูมิร่างกาย และล้างมือ

 6. กรอกรายชื่อนักเรียนระดับชั้นเตรียมอนุบาลลงในระบบ PSIS เพื่อให้นักเรียนได้มีสิทธิ์รับเงินเยียวยาเช่นเดียวกันกับนักเรียนระดับชั้นอื่น 7. โรงเรียนมีมาตราการจัดสรรเงินเยียวยาเป็นการรับเงินสด 100%

 และมีการดำเนินการตามมาตรการป้องกันโรคโควิค-19 อย่างเคร่งครัด คือเว้นระยะห่าง ตรวจวัดอุณหภูมิร่างกาย และล้างมือ

**4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

 ในการจัดสรรเงินงบประมาณ สำนักงานเขตพื้นที่การศึกษาประถมศึกษาสุโขทัย เขต 2 ต้องตรวจสอบข้อมูลจำนวนนักเรียนที่มีตัวตนอยู่จริงในสถานศึกษา ณ วันที่ 25 มิถุนายน 2564 เพื่อจะได้นำข้อมูลมาจัดสรรงบประมาณตามโครงการให้ความช่วยเหลือบรรเทาภาระค่าใช้จ่ายด้านการศึกษาในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อไม่เกิดการซ้ำซ้อน และทำให้การบริหารจัดการอย่างมีประสิทธิภาพ เกิดผลต่อตัวนักเรียนโดยตรง

**5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบ**ทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)

 1. นักเรียนในโรงเรียนสังกัดสำนักงานเขตพื้นที่การศึกษาประถมศึกษาสุโขทัย เขต 2 ข้อมูล ณ วันที่ 25 มิถุนายน 2564 ได้รับจัดสรรงบประมาณตามนโยบายการจ่ายเงิน “เยียวยานักเรียน” คนละ 2,000 บาทครบทุกคน

 2. กำลังอยู่ในระหว่างดำเนินการ

 3. ในการมีมาตรการลดภาระทางการศึกษาให้แก่นักเรียนและผู้ปกครอง โดยการจ่ายเงินเยียวยานักเรียน คนละ 2,000 บาทนี้ มีประโยชน์ที่จะได้แบ่งเบาภาระผู้ปกครอง ในช่วงการแพร่ระบาดของโรคโควิค-19 ได้ในส่วนหนึ่ง

 4. ช่วยแบ่งเบาภาระของผู้ปกครองและเป็นขวัญกำลังใจให้กับผู้เรียน

 5. ช่วยแบ่งเบาภาระผู้ปกครองได้บางส่วน

 6. ในการมีมาตรการลดภาระทางการศึกษาให้แก่นักเรียนและผู้ปกครอง โดยการจ่ายเงินเยียวยานักเรียน คนละ 2,000 บาทนี้ มีประโยชน์ที่จะได้แบ่งเบาภาระผู้ปกครอง ในช่วงการแพร่ระบาดของโรคโควิค-19

**2. นโยบายอินเทอร์เน็ตฟรี หรือเน็ตฟรี สำหรับการเรียนออนไลน์**

**๑) ผลการขับเคลื่อนนโยบาย**

**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

 สำรวจข้อมูลนักเรียนที่มีความจำเป็นต้องได้รับการสนับสนุนอินเทอร์เน็ตบรอดแบนด์ สำหรับการเรียนออนไลน์ เพื่อลดผลกระทบการแพร่ระบาดของโรคติดเชื้อไวรัสโคโรนา 2019 (COVID-19) โรงเรียนในสังกัด เพื่อขอรับการสนับสนุนอินเทอร์เน็ตบรอดแบนด์ สำหรับการเรียนออนไลน์ จากกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพื่อลดผลกระทบการแพร่ระบาดของโรคติดเชื้อไวรัสโคโรนา 2019 (COVID-19) ตั้งแต่ 15 สิงหาคม – 15 ตุลาคม 2564 มีนักเรียนโรงเรียนในสังกัดแจ้งความประสงค์ขอรับการสนับสนุน จำนวน 7,058 ราย

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

 ทางสำนักงานเขตพื้นที่การศึกษาฯ ได้ดำเนินการแจ้งให้โรงเรียนในสังกัดสำรวจข้อมูลหมายเลขโทรศัพท์หรือหมายเลขอินเทอร์เน็ตที่นักเรียนใช้สำหรับการเรียนออนไลน์ และมีความจำเป็นต้องการสนับสนุนอินเทอร์เน็ตบรอดแบนด์สำหรับการเรียนออนไลน์เพื่อลดผลกระทบการแพร่ระบาดของโรคติดเชื้อไวรัสโคโรนา 2019 ตามที่หนังสือสั่งการจากสำนักงานคณะกรรมการการศึกษาขั้นพื้นฐาน นั้น

 **สำนักงานเขตพื้นที่การศึกษามัธยมศึกษาสุโขทัย (สพฐ.)**

สำนักงานเขตพื้นที่การศึกษามัธยมศึกษาสุโขทัย ได้รบแจ้งจากสำนักงานคณะกรรมการการศึกษาขั้นพื้นฐานในการแจ้งสถานศึกษาดำเนินการสำรวจความจำเป็น ความต้องการใช้งานอินเทอร์เน็ตของโรงเรียน นักเรียน และครู เพื่อใช้ในการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 โดยสำนักงานเขตพื้นที่การศึกษา ได้ดำเนินการแจ้งสถานศึกษาในการสำรวจข้อมูลการใช้อินเทอร์เน็ตของนักเรียนในสังกัด และรวบรวมส่งข้อมูลตามช่องทางที่สำนักงานคณะกรรมการการศึกษาขั้นพื้นฐานกำหนด คือ [http://from.gle/cnxwWbLPE604cdKG9 ภายใน](http://from.gle/cnxwWbLPE604cdKG9%20%E0%B8%A0%E0%B8%B2%E0%B8%A2%E0%B9%83%E0%B8%99)วันที่ 25 พฤษภาคม 2564

**สำนักงานคณะกรรมการการอาชีวศึกษา (สอศ.)**

วิทยาลัยสารพัดช่างสุโขทัย ได้ดำเนินการตามนโยบายฯ โดยได้สำรวจและรวบรวมข้อมูลนักเรียนระดับ ปวช. ที่จะขอรับบริการสนับสนุนอินเตอร์เน็ตสำหรับการเรียนออนไลน์ ซึ่งได้ข้อมูลนักเรียน จำนวน 120 คน คิดเป็นร้อยละ 37.50 ที่จะได้ขอรับบริการสนับสนุนอินเตอร์เน็ต และสามารถเรียนออนไลน์ได้เป็นอย่างดี และทำให้ลดภาระค่าใช้จ่ายของผู้ปกครองได้

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

-ไม่เกี่ยวข้องกับนโยบาย-

**สำนักงานคณะกรรมการส่งเสริมการศึกษาเอกชน (สช.)**

1. มีการสำรวจผู้ปกครอง เกี่ยวกับนโยบาย มีนักเรียนให้ความสนใจบางส่วนไม่เต็ม 100%

2. สำรวจความต้องการและปัญหาในการใช้อินเตอร์เน็ตของนักเรียนและผู้ปกครอง

3. ผู้ปกครองพึงพอใจ

4. สำรวจความต้องการและปัญหาในการใช้อินเตอร์เน็ตของนักเรียนและผู้ปกครอง

**สำนักบริหารการศึกษาพิเศษ (สศศ.)**

-ไม่เกี่ยวข้องกับนโยบาย-

**สังกัดองค์กรปกครองส่วนท้องถิ่น (อปท.)**

 **2) ข้อค้นพบ / ปัญหาอุปสรรค**

1. การสำรวจข้อมูลมีระยะเวลาสั้น ทำให้ได้ข้อมูลที่ไม่ถูกต้องครบถ้วน

2. ผู้ปกครองไม่เข้าใจข้อมูลผู้ให้บริการเบอร์โทรศัพท์/อินเทอร์เน็ตและบริษัทผู้ให้บริการ

3. บางครอบครัวใช้โทรศัพท์แบบเติมเงิน และไม่ทราบชื่อผู้จดทะเบียน

4. บางครอบครัวมีโทรศัพท์เครื่องเดียวและมีบุตรหลายเรียนหลายระดับชั้น ทำให้ข้อมูลหมายเลขโทรศัพท์ซ้ำซ้อน ไม่สามารถนำเข้าระบบข้อรับการสนับสนุนจาก กสทช.ได้

5. ข้อมูลที่ได้จากการสำรวจของโรงเรียนมีความคลาดเคลื่อน และไม่ถูกต้อง ส่งผลให้การดำเนินการส่งข้อมูลได้ไม่ครบถ้วน และนักเรียนบางส่วนไม่มีอุปกรณ์ที่รองรับการใช้งานอินเทอร์เน็ตได้

 6. การจัดการเรียนการสอนทางระบบ Online ทำให้นักเรียนไม่ได้มาโรงเรียน การกรอกข้อมูลหมายเลขโทรศัพท์ที่จัดเก็บมามีความคลาดเคลื่อนเป็นบางคน ทำให้ต้องมาแก้ไขข้อมูล และการรายงาน/ส่งข้อมูล ระยะเวลาค่อนข้างจำกัด ทำให้อาจมีความผิดพลาดในหมายเลขโทรศัพท์ของนักเรียน ครูที่ปรึกษา ที่ยังไม่เข้าใจและดำเนินการได้ถูกต้อง

 7. กรณีมีลูกหลายคน ทำให้ไม่มีโทรศัพท์เพียงพอต่อการใช้งาน ผู้ปกครองทำงานจึงไม่มีเวลาดูแลบุตรหลานของตน

8. อุปกรณ์สื่อสารที่ใช้ในการศึกษาของนักเรียนและผู้ปกครองบางคนไม่พร้อมและไม่รองรับในการใช้งานอินเตอร์เน็ต

9. การสำรวจและรวบรวมข้อมูลนักเรียนเพื่อขอรับบริการสนับสนุนอินเตอร์เน็ต ยังทำไม่ครบตามจำนวนนักเรียน เนื่องจากไม่สามารถติดต่อนักเรียนได้ทำให้ไม่ได้รับข้อมูล

10. นักเรียนบางคนไม่ได้เรียนผ่านอินเตอร์เน็ต เนื่องจากทางบ้านไม่มีสัญญาณอินเทอร์เน็ต

11. อุปกรณ์สื่อสารที่ใช้ในการศึกษาของนักเรียนและผู้ปกครองบางคนไม่พร้อมและไม่รองรับในการใช้งานอินเตอร์เน็ต

 **3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

 1. ให้ครูประจำชั้นประสานขอข้อมูลกับผู้ปกครอง

 2. ส่งข้อมูลที่ตรวจสอบแล้วมีข้อผิดพลาดให้โรงเรียนตรวจสอบความถูกต้องอีกครั้ง

 3. ได้ตรวจสอบข้อมูลจำนวนนักเรียนที่มีตัวตนอยู่จริงในสถานศึกษา ณ วันที่ 25 มิถุนายน 2564 โดยไม่นับจำนวนนักเรียนที่อายุไม่ถึงเกณฑ์ อายุเกินเกณฑ์ และนักเรียนที่ไม่สามารถจำหน่ายออกจากระบบ DMC

4. ประสานให้โรงเรียนตรวจสอบข้อมูลของนักเรียนอีกครั้ง รวบรวมข้อมูลและปัญหาที่เกิดขึ้นจากนโยบาย แจ้งให้ผู้ประสานงานทราบ เพื่อหาแนวทางแก้ไข

5. ให้ครูที่ปรึกษาให้ความช่วยเหลือนักเรียนอย่างใกล้ชิด/ผู้บริหารโรงเรียนให้ความสำคัญต่อการให้ข้อมูลที่ถูกต้อง ส่งงานให้ทันตามระยะเวลาที่กำหนดให้ได้.

6. มีการส่งใบงานประกอบการเรียนการสอน หลังสอนเสร็จ

 7. โดยให้คุณครูประจำชั้นของนักเรียนให้การบ้านและสื่อการสอนแบบใบงานกับนักเรียนและผู้ปกครองและอธิบายคำสั่งในการบ้านหรือใบงานอย่างละเอียดให้กับผู้ปกครองสำหรับคนที่มีปัญหาในการใช้อินเทอร์เน็ตในการเรียนการสอน

 8. เพิ่มระยะเวลาในการสำรวจและเก็บรวบรวมข้อมูลนักเรียนเพื่อให้ได้ข้อมูลที่ครบถ้วน หรือให้การสนับสนุนอินเตอร์เน็ตแก่นักเรียนครบทุกคนโดยไม่มีเงื่อนไข เพื่อนักเรียนจะได้นำไปใช้ในการเรียนออนไลน์ได้อย่างเต็มประสิทธิภาพ

 9. ขอความร่วมมือผู้ปกครองในการติดอินเตอร์เน็ตที่บ้าน (ถ้าเป็นไปได้)

 10. คุณครูประจำชั้นของนักเรียนให้การบ้านและสื่อการสอนแบบใบงานกับนักเรียนและผู้ปกครองและอธิบายคำสั่งในการบ้านหรือใบงานอย่างละเอียดให้กับผู้ปกครองสำหรับคนที่มีปัญหาในการใช้อินเทอร์เน็ตในการเรียนการสอน

 **4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

1. ให้ผู้บริการอินเทอร์เน็ตแจ้งไปยังผู้ใช้งานโดยตรงเพื่อลงทะเบียนรับสิทธิ์ดังกล่าว และนำข้อมูลมาตรวจสอบกับฐานข้อมูลนักเรียน อาจทำให้ได้ข้อมูลที่ถูกต้องและรวดเร็วกว่าการสำรวจ

2. ขอเงินสนับสนุนจากงบประมาณของ สช.

3. ผู้บริหารควรติดตามการดำเนินการอย่างจริงจัง

4. ขอเงินสนับสนุนจากงบประมาณของ สช.

 **5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบ**ทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)

1. ช่วยลดภาระค่าใช้จ่ายของผู้ปกครอง

2. นักเรียน ได้รับการสนับสนุนในการใช้อินเทอร์เน็ตเพื่อการเรียนการสอน ลดภาระค่าใช้จ่ายของ

ผู้ปกครองนักเรียน

3. ช่วยแบ่งเบาภาระค่าใช้จ่ายของผู้ปกครองได้

4. ถ้าได้งบประมาณจากสช.มา ผู้ปกครองจะได้ลดภาระค่าใช้จ่ายในการใช้อินเตอร์เน็ตลดลง

5. ผู้เรียนสามารถใช้อินเตอร์เน็ตในการเรียนออนไลน์และเพื่อการศึกษาเรียนรู้ สืบค้นข้อมูล

ได้เป็นอย่างดีในช่วงสถานการณ์โควิด 19

 6. เกิดประโยชน์กับผู้เรียนที่มีสัญญาณอินเตอร์เพิ่มมากขึ้น

7. ถ้าได้งบประมาณจากสช.มา ผู้ปกครองจะได้ลดภาระค่าใช้จ่ายในการใช้อินเตอร์เน็ตลดลง

**3. นโยบายการลดภาระงานครูและนักเรียน**

**1) ผลการขับเคลื่อนนโยบาย**

**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

จากการดำเนินการขับเคลื่อนโยบาย โดยใช้กิจกรรม 10 ทักษะ ดังกล่าว พบว่า ครู เด็ก ผู้ปกครอง ได้มีโอกาสเรียนรู้ไปด้วยกัน สนับสนุนซึ่งกันและกันในลักษณะ Active Learning โดยมีการสร้างแรงจูงใจ กระตุ้นให้เด็กสนใจ เอาใจใส่ในการเรียน ถึงแม้จะอยู่ที่บ้านก็ตาม ซึ่งผู้ปกครองหลายท่านก็มีภาระ หลายท่านก็อาจจะดูแลได้ แต่สิ่งสำคัญที่สุดอยู่ที่ตัวเด็ก อยู่ที่ครู อยู่ที่วิธีการสอน จะทำอย่างไรให้เกิดประสิทธิภาพสูงสุด ขณะเดียวกันก็ต้องดูแลครูให้มีการเตรียมความพร้อมรับการศึกษาในรูปแบบใหม่ในอนาคต ให้มีความทันสมัยและสามารถที่จะสร้างแรงกระตุ้นให้เด็กรู้สึกว่าการศึกษานี้ศึกษาไปเพื่ออะไร เพื่อให้มีงานทำ เพื่อเพิ่มขีดความสามารถของครูให้คนอื่นยอมรับ และที่สำคัญที่สุดก็คือเมื่อเรียนทางวิชาการแล้วต้องเรียนรู้ในการปฏิบัติไปด้วยพร้อม ๆ กัน

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

จากการขับเคลื่อนนโยบายการลดภาระงานครู และนักเรียน ในสังกัดสำนักงานเขตพื้นที่การศึกษาประถมศึกษาสุโขทัย เขต ๒ โดยดำเนินการตามนโยบายของรัฐมนตรีว่าการกระทรวงศึกษาธิการและตามแนวทางการการจัดการเรียนการสอนในสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ได้แก่ ปรับรูปแบบการเรียนการสอนให้สอดคล้องกับความปลอดภัยของพื้นที่ เป็นการเรียนรู้แบบ On-Site ในพื้นที่ที่มีความปลอดภัยสามารถไปสถานศึกษาได้ ขณะที่พื้นที่ไม่ปลอดภัยให้ปรับการเรียนรู้เป็น On-Air , Online, On-Hand และ On- นอกจากนั้น ให้มีการเพิ่มเวลาพัก ลดการประเมินและงดกิจกรรมต่าง ๆ ที่ไม่จำเป็น โดยเน้นเรียนเฉพาะวิชากลุ่มสาระหลัก รวมทั้งลดผลกระทบทางเศรษฐกิจของผู้ปกครองนักเรียน ในส่วนของงบประมาณที่รัฐบาลให้การสนับสนุน ดูแล ช่วยเหลือ การคืน ลด ผ่อน ขยาย ช่วยเหลือค่าเทอมและการเรียนในชีวิตวิถีใหม่ (Learning in the New Normal) เพื่อเป็นการลดภาระครู นักเรียนและผู้ปกครอง ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

ผลการขับเคลื่อนเป็นไปตามนโยบายดังนี้

สำนักงานเขตพื้นที่การศึกษาประถมศึกษาสุโขทัย เขต ๒ ได้ดำเนินการแจ้งโรงเรียนในสังกัดให้ดำเนินการจัดการเรียนการสอนหรือกิจกรรมตามแนวทางการลดภาระครู นักเรียนและผู้ปกครอง ตามแนวทางการดำเนินงานดังนี้

 ๑.๑) แนวทางการดำเนินการลดภาระงานครูที่้นอกเหนือจากการจัดการเรียนการสอน

 ๑.๒) แนวปฏิบัติการจัดประสบการณ์และการประเมินพัฒนาการเด็ก (ระดับอนุบาล)

๑.๓) แนวปฏิบัติการจัดการเรียนการสอนและการวัดและประเมินผล (ระดับการศึกษาขั้น

พื้นฐาน)

๑.๔) แนวทางการดำเนินงานและการให้ความช่วยเหลือผู้ปกครอง เพื่อลดภาระค่าใช้จ่าย

ด้านการศึกษา

ทั้งนี้สำนักงานเขตพื้นที่การศึกษาประถมศึกษาสุโขทัย เขต ๒ ได้พิจารณาคัดกรอง

โครงการ/กิจกรรมที่โรงเรียนจะร่วมดำเนินการทั้งกับสำนักงานคณะกรรมการการศึกษาขั้นพื้นฐาน (ส่วนกลาง) และหน่วยงานภายนอก โดยยึดหลักการ เป็นโครงการ/กิจกรรมที่ยังคงไว้ให้รายงานผลที่อยู่ในกรอบการดำเนินงานของ ๓ โครงการ/กิจกรรม ได้แก่

 - การรายงานในระบบติดตามและประเมินผลแห่งชาติ (eMENSCR)

 - การรายงานรูปแบบการจัดการรเรียนการสอนในสถานการณ์การแพร่ระบาดของโรคติดเชื้อไวรัส

โคโรนา 2019 (COVID-19)

 - การพัฒนาการจัดการเรียนรู้ทั้งระบบสู่การยกระดับผลสัมฤทธิ์ทางการเรียน และการเตรียม

ผู้เรียนให้สอดคล้องกับศตวรรษที่ ๒๑

 โครงการ/กิจกรรม หากดำเนินการแล้วกระทบกับช่วงเวลาการจัดการเรียนการสอนของครู และ

ได้ทำให้เกิดคุณภาพต่อผู้เรียนโดยตรง ให้พิจารณาชะลอการดำเนินการออกไปก่อน ในส่วนของการจัดเก็บข้อมูลจากหน่วยงานภายนอกอื่น ๆ ให้บูรณาการข้อมูลจากสำนักงานเขตพื้นที่การศึกษาเป็นหลัก หากมีข้อมูลอื่นใดที่นอกเหนือหน้าที่การเก็บข้อมูลจากสำนักงานเขตพื้นที่ให้หน่วยงานภายนอกประสานมายังสำนักงานคณะกรรมการการศึกษาขั้นพื้นฐานโดยตรง

การดำเนินการดังกล่าว สามารถลดภาระงานครูที่นอกเหนือจากการจัดการเรียนการสอน และให้

ครูทำหน้าที่เฉพาะการจัดการเรียนการสอน การเตรียมสื่อการเรียนรู้สำหรับการเรียนการสอนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และดูแลเอาใจใส่นักเรียนได้อย่างทั่วถึง และมีประสิทธิภาพ

 **สำนักงานเขตพื้นที่การศึกษามัธยมศึกษาสุโขทัย (สพฐ.)**

ผู้อำนวยการสำนักงานเขตพื้นที่การศึกษามัธยมศึกษาสุโขทัย แจ้งมาตรการการลดภาระงานครูและนักเรียน โดยชี้แจงนโยบายการลดภาระงานครูและนักเรียน ให้บุคลากรในสำนักงานเขตพื้นที่และผู้บริหารโรงเรียน ในการประชุมออน์ไลน์ โดยนโยบายการลดภาระครู ลดรายงานและโครงการต่างๆ ให้คงไว้เฉพาะที่จำเป็น ส่วนนอกเหนือจากนี้ให้ชะลอไปก่อนจนกว่าสถานการณ์จะดีขึ้น รวมถึงลดการประเมินต่างๆ ทั้งที่เป็นงานของหน่วยงานภายในและภายนอก ให้เหลือ 3 โครงการ หรือ 1% จากเดิมที่มี 72 โครงการ หรือ 32% เพื่อเพิ่มประสิทธิภาพในการสอนของครูให้มากขึ้น แจ้งผู้บริหารโรงเรียนให้การบ้านนักเรียน
แบบบูรณาการหลายสาระการเรียนรู้ และรวบตัวชี้วัด เพื่อการลดภาระนักเรียน เพื่อให้เด็กได้เรียนในสิ่งที่ต้องเรียนอย่างเต็มที่ ให้ครูและผู้ปกครองร่วมกันส่งเสริมและพัฒนาการเรียนรู้ โดยให้การบ้านเท่าที่จำเป็น เน้นหลักฐานการเรียนรู้มากกว่าการสอบ เช่น ภาระงาน การบ้าน พฤติกรรมของนักเรียน เป็นต้น รวมถึงการนับเวลาเรียนรูปแบบใหม่ ที่จะนับเวลาเมื่อนักเรียนเกิดการเรียนรู้ เช่น การเรียนออนไลน์ การทำการบ้าน หรือการออกกำลัง ซึ่งการนับเมื่อเกิดการเรียนรู้จะช่วยลดความตึงเครียด ให้ครูและนักเรียนได้จัดการเรียนรู้ในรูปแบบที่หลากหลาย ไม่ต้องเรียนผ่านหน้าจอคอมพิวเตอร์หรือสมาร์ทโฟนเพียงอย่างเดียว

**สำนักงานคณะกรรมการการอาชีวศึกษา (สอศ.)**

-ไม่เกี่ยวข้องกับนโยบาย-

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

-ไม่เกี่ยวข้องกับนโยบาย-

**สำนักงานคณะกรรมการส่งเสริมการศึกษาเอกชน (สช.)**

1. ให้การบ้านเด็กน้อยลง มีการจักการเรียนการสอนให้จบในชั่วโมง ไม่สั่งงานเพิ่ม
2. ถ้าให้งานนักเรียนเยอะ นักเรียนจะไม่ทำส่ง มีปัญหาต่อการตามงาน และมีผลต่อการเก็บคะแนน และการวัดประเมินผล
3. การลดการบ้านของนักเรียนเพื่อเป็นการลดภาระงานครูและนักเรียน
4. ทำให้ครูและนักเรียน คลายกังวลในเรื่องผลสัมฤทธิ์ทางการเรียนมากขึ้น
5. จัดกิจกรรมการเรียนการสอนแบบ Active Learning เน้นให้นักเรียนได้ลงมือปฏิบัติจริง ให้นักเรียนช่วยกันหาคำตอบในช่วยโมงการเรียนรู้ ฝึกความกล้าแสดงความคิดเห็นของนักเรียน
6. การลดการบ้านของนักเรียนเพื่อเป็นการลดภาระงานครูและนักเรียน

**สำนักบริหารการศึกษาพิเศษ (สศศ.)**

-ไม่เกี่ยวข้องกับนโยบาย-

**สังกัดองค์กรปกครองส่วนท้องถิ่น (อปท.)**

-ไม่เกี่ยวข้องกับนโยบาย-

**2) ข้อค้นพบ / ปัญหาอุปสรรค**

- ข้อค้นพบ การเปลี่ยนแปลงในโลกยุคหลังสถานการณ์โควิดยุติลงแล้ว ที่เรียกว่า New Normal สู่การปฏิบัติพร้อมกับให้มีการประเมินผลทั้งครูและเด็ก ให้มีการเปลี่ยนแปลง ปรับรูปแบบ ปรับหลักสูตร เอกสารตำรา ต่าง ๆ

 ๒.๑) ครูมีการพัฒนาตนเองด้านการใช้สื่อ เทคโนโลยี บุคลิกภาพ จิตวิทยา การปรับบทบาทจากผู้สอนเป็นโค้ช ผู้ให้คำแนะนำ ให้ข้อเสนอแนะ ผู้สนับสนุน ผู้ส่งเสริม ผู้อำนวยความสะดวก ผู้ประสานงาน ระหว่างครู กับนักเรียน ระหว่างครูกับผู้ปกครอง

 ๒.๒) ผู้อำนวยการโรงเรียนได้วางแผน สนับสนุน ส่งเสริม และอำนวยความสะดวกให้ครูกับผู้ปกครองทำงานร่วมกันอย่างมีความสุข เป็นผู้กำกับติดตาม และให้คำปรึกษาที่ดี

 ๒.๓) นักเรียนได้เรียนรู้การใช้ชีวิตให้ปลอดภัย ฝึกวินัย และเรียนรู้เรื่องราวในสังคมโลกที่กว้างขึ้น

 ๒.๔ ผู้ปกครอง มีบทบาทในการส่งเสริมการเรียนรู้ร่วมกับครู ทั้งในการเรียนรู้ และการวัดประเมินผลให้คำผรึกษา แนะนำ ประสานงาน และปรึกษาหารือกับครู ื เพื่อให้นักเรียนมีพัฒนาการ และมีความก้าวหน้าในการเรียนรู้อย่างต่อเนื่อง รวมทั้งจัดสภาพแวดล้อมให้นักเรียนได้เรียนรู้ตามความจำเป็นและเหมาะสม

 **ปัญหาอุปสรรค**

 - ภาระค่าใช้จ่ายของผู้ปกครองมีมาก ไม่สามารถสนับสนุนด้านงบประมาณอินเทอร์เน็ตให้แก่นักเรียน

 - เขตพื้นที่ของบ้านนักเรียน โรงเรียนในสังกัด บางพื้นที่ไม่สามารถเข้าถึงเครือข่ายสัญญาณอินเทอร์เน็ตได้ เนื่องจากเป็นพื้นที่บนที่ราบสูง บนภูเขา

 - โรงเรียนในสังกัดเป็นโรงเรียนขนาดเล็กเป็นจำนวนมาก มีงบประมาณด้านการจัดทำสื่อการเรียนการสอนอันจำกัด เดือดร้อนงบประมาณส่วนตัวของครู ผู้บริหาร เป็นค่าถ่ายเอกสาร ทำสำเนาใบงาน ใบกิจกรรม

 - นักเรียนในระดับประถม ยังไม่มีโทรศัพท์มือถือ หรืออุปกรณ์รับสัญญาณอินเทอร์เน็ต

 - การเรียนที่บ้านนักเรียนไม่สะดวก นักเรียนร้อน และติดตามผู้ปกครองไปทำงานใน

สวน ไร่นา การเรียนออนไลน์จึงเป็นภาคค่ำ

* เด็กนักเรียนบางส่วนอาศัยอยู่กับผู้ปกครองที่สูงอายุ ปู่ ย่า ตา ยาย บางคนจึงไม่มีความรู้

ความสามารถมากพอในการสอนเด็กนักเรียนและผู้ปกครองบางท่านอยู่ไกลจากโรงเรียนจึงเดินทางมารับการบ้านลำบาก

* ผู้เรียนไม่ได้รับความรู้ในทุกรายวิชา
* ไม่ให้การบ้านที่หนักกับนักเรียน เพราะนักเรียนอาจจะเกิดความเครียดได้

- เด็กนักเรียนบางส่วนอาศัยอยู่กับผู้ปกครองที่สูงอายุ ปู่ ย่า ตา ยาย บางคนจึงไม่มีความรู้ความสามารถมากพอในการสอนเด็กนักเรียนและผู้ปกครองบางท่านอยู่ไกลจากโรงเรียนจึงเดินทางมารับการบ้านลำบาก

**3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

สำนักงานเขตพื้นที่การศึกษาประถมศึกษาสุโขทัย เขต 1 มีการขับเคลื่อนนโยบายที่สอดคล้องกับนโยบายลดภาระงานครูและนักเรียน ได้กำหนดกิจกรรมในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รวมถึงลดการประเมินต่าง ๆ ทั้งที่เป็นงานของหน่วยงานภายในและภายนอก เพื่อเพิ่มประสิทธิภาพในการสอนของครูให้มากขึ้น ขณะที่การลดภาระนักเรียน เพื่อให้เด็กได้เรียนในสิ่งที่ต้องเรียนอย่างเต็มที่ ให้ครูและผู้ปกครองร่วมกันส่งเสริมและพัฒนาการเรียนรู้ โดยให้การบ้านเท่าที่จำเป็น เน้นหลักฐานการเรียนรู้มากกว่าการสอบ เช่น ภาระงาน การบ้าน พฤติกรรมของนักเรียน เป็นต้น รวมถึง การนับเวลาเรียนรูปแบบใหม่ ที่จะนับเวลาเมื่อนักเรียนเกิดการเรียนรู้ เช่น การเรียนออนไลน์ การทำการบ้าน หรือการออกกำลัง ซึ่งการนับเมื่อเกิดการเรียนรู้จะช่วยลดความตึงเครียด ให้ครูและนักเรียนได้จัดการเรียนรู้ในรูปแบบที่หลากหลาย ไม่ต้องเรียนผ่านหน้าจอคอมพิวเตอร์หรือสมาร์ทโฟนเพียงอย่างเดียว โดยให้นักเรียนเลือกทักษะที่สนใจ 1 ทักษะ จาก 10 ทักษะ

1. วิดพื้น – ซิทอัพ เสริมสร้างสมรรถภาพทางกาย

2. สัตว์เลี้ยงที่ฉันรัก

3. เต้น Tik Tok ความคิดสร้างสรรค์เชิงบวก

4. อยู่ให้ได้ กินให้เป็น

5. กระถาง DIY กับต้นไม้คู่ใจ

6. บ้านฉันต้องสะอาด

7. จัดแต่งต้นไม้ โยกย้ายพองาม

8. ซ่อมแซมนิดหน่อยใช้สอยได้นาน

9. พลิกใจให้เพียงพอ

10. ประสบการณ์นอกตำราเป็นที่มาของรายได้

 - สร้างความรู้ ความเข้าใจให้แก่ครู และผู้บริหารโรงเรียนด้านการใช้จ่ายงบประมาณ ในสถานการณ์ COVID – 19 ด้านการบูรณาการการจัดการเรียนรู้ โดยลดการบรรยาย ลดการเรียนหน้าจอ ให้เรียนรู้ด้วยตนเอง เน้นการปฏิบัติจริง (Active Learning) เช่น การจัดการเรียนรู้แบบโครงงาน จัดการเรียนรู้ผ่านสถานการณ์จริง เรียนรู้ผ่านปรากฏการณ์

 - สำนักงานเขตพื้นที่การศึกษาประถมศึกษาสุโขทัย เขต ๒ ร่วมกับโรงเรียนในสังกัด

บูราณาการงาน โครงการ กิจกรรมในโรงเรียน เพื่อลดภาระงานครู

 - ครูผู้สอนในสังกัดสำนักงานเขตพื้นที่การศึกษาประถมศึกษาสุโขทัย เขต ๒ บูรณาการการจัดการเรียนการสอนข้ามกลุ่มสาระการเรียนรู้ เพื่อลดภาระงานนักเรียน

- ลดการสั่งงาน จัดการเรียนการสอนให้จบให้จบในชั่วโมงเรียนเลย ไม่สั่งงานเพิ่ม

- คุณครูนำใบงานหรือการบ้านไปให้นักเรียนตามบ้านสำหรับเด็กที่พบปัญหาในการเดินทางมารับการบ้านที่โรงเรียน โดยยึดตามมาตรการการป้องกันโรคโควิด-19 อย่างเคร่งครัด

- ครูผู้สอนจะได้ทำการสอนในวิชาที่ไม่ได้สอน เมื่อมีการเปิดเรียนตามปกติ

- ลดการสั่งงาน จัดการเรียนการสอนให้จบให้จบในชั่วโมงเรียนเลย ไม่สั่งงานเพิ่ม

- คุณครูนำใบงานหรือการบ้านไปให้นักเรียนตามบ้านสำหรับเด็กที่พบปัญหาในการเดินทาง

มารับการบ้านที่โรงเรียน โดยยึดตามมาตรการการป้องกันโรคโควิด-19 อย่างเคร่งครัด

**4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

 - เสนอจัดงบประมาณด้านการจัดให้มีเครือข่ายสัญญาณอินเทอร์เน็ตความเร็วสูง ครอบคลุมทุกพื้นที่ในหมู่บ้าน ตำบล ต่อหน่วยงานกรมการปกครองส่วนท้องถิ่น

 - การจัดสรรงบประมาณให้สำนักงานเขตพื้นที่การศึกษา แต่ละเขตพื้นที่ ดำเนินการจัดสรรรวดเร็ว ให้ยังคงมีระยะเวลาในการบริหารงานมากกว่าปัจจุบันที่ดำเนินการล่าช้า แต่เร่งรัดให้ดำเนินการในเวลาอันจำกัด

 - เสนอจัดงบพัฒนาการใช้สื่อ เทคโนโลยี ในการจัดการเรียนการสอนให้ครอบคลุมทุกกลุ่มสาระการรเรียนรู้

 - โรงเรียนสนับสนุนยานพาหนะและค่าน้ำมันส่วนกลางในการเดินทางไปหาเด็กนักเรียน

- มีการพูดคุย สอบถาม ข้อดี ข้อเสีย ที่คุณครูพบเมื่อมีการลดภาระงานแล้ว

-โรงเรียนสนับสนุนยานพาหนะและค่าน้ำมันส่วนกลางในการเดินทางไปหาเด็กนักเรียน

**5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)**

- สถานการณ์การแพร่ระบาดของเชื้อไวรัสโคโรนา 2019 นั้นเป็นปัญหาที่เกิดขึ้นใหม่ทำให้ระบบ การศึกษาต้องมีการเปลี่ยนแปลงอย่างรุนแรงเพื่อให้ นักเรียนยังสามารถเรียนรู้ได้ถึงแม้จะมีข้อจำกัดซึ่ง จำเป็นต้องหาแนวทางการแก้ไขปัญหาและหลักการแนวคิดต่างๆ มาประยุกต์ใช้เพื่อให้ผู้เรียนยังคง สามารถศึกษาและเรียนได้อย่างปลอดภัย

- การดำเนินงานตามนโยบายของรัฐมนตรีว่าการกระทรวงศึกษาธิการ และตามแนวทางการการจัดการเรียนการสอนในสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ได้แก่ ปรับรูปแบบการเรียนการสอนให้สอดคล้องกับความปลอดภัยของพื้นที่นั้น ทำให้เกิดการพัฒนาการเรียนรู้แบบผสมผสานให้เหมาะสมกับบริบทแต่ละพื้นที่ โดยใช้ผู้เรียนเป็นฐานการจัดการเรียนรู้ที่บ้าน หมู่บ้าน ชุมชน ก่อให้เกิดการแลกเปลี่ยนเรียนรู้ระหว่างครูกับผู้ปกครอง เกิดหลักสูตรฐานสมรรถนะที่นำไปใช้ได้จริง บูรณาการตัวชี้วัด คุณลักษณะ และสมรรถนะผู้เรียน ซึ่งเป็นเป้าหมายการเรียนรู้ นักเรียนกล้าคิดกล้าแสดงออกยิ่งขึ้น มีการจัดการเรียนรู้โดยใช้โครงงานเป็นฐานอย่างหลากหลาย เกิดการบูรณาการแบบสหวิชา เกิดความร่วมมือ ร่วมใจกันทำงานทั้งในโรงเรียนและนอกโรงเรียน เกิดประโยชน์หรือผลกระทบทางบวกแก่นักเรียนด้านความรับผิดชอบ ความมีระเบียบวินัย ความกระตือร้น และใฝ่เรียนรู้ สามารถใช้ภาษาเพื่อการสื่อสารอย่างมีวิจารณญาณ มีมารยาท รวมถึงตระหนักและเห็นคุณค่าในตนเอง

 - มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย โรงเรียนในกลุ่มขนาดใหญ่ ครูมีการพัฒนาตนเองด้านการใช้สื่อ และเทคโนโลยีในการจัดการเรียนการสอน ได้แก่ โรงเรียนอนุบาลศรีสำโรง โรงเรียนอนุบาลศรีนคร(ไทยธัญญานุกูล) โรงเรียนอนุบาลศรีสัช(บ้านหาดสูง) โรงเรียนในกลุ่มโรงเรียนขนาดกลาง โรงเรียนกลุ่มขยายโอกาสทางการศึกษา มีการจัดการเรียนรู้แบบผสมผสาน Online On – Demand On-Hand และกลุ่มโรงเรียนขนาดเล็ก ใช้ On -Air On – Hand และการใช้โครงงานเป็นฐานการจัดการเรียนรู้เป็นส่วนใหญ่

 - ช่วยลดภาระงานของเด็กและผู้ปกครองได้บ้าง

 - ผู้ปกครองและนักเรียนให้ความร่วมมือในการดำเนินงาน

 - คลายความกดดัน และผู้เรียนมีความสุขในการเรียนมากขึ้น

 - ช่วยลดภาระงานของเด็กและผู้ปกครองได้บ้าง

- ผู้ปกครองและนักเรียนให้ความร่วมมือในการดำเนินงานเป็นอย่างดี

**4. นโยบาย Sandbox Safety Zone in School และนโยบายเปิดเรียน ล่าสุด**

**1 ) ผลการขับเคลื่อนนโยบาย**

**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

- รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วมโครงการ **Sandbox Safety Zone in School**

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

- รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วมโครงการ **Sandbox Safety Zone in School**

 **สำนักงานเขตพื้นที่การศึกษามัธยมศึกษาสุโขทัย (สพฐ.)**

 - รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วมโครงการ **Sandbox Safety Zone in School**

**สำนักงานคณะกรรมการการอาชีวศึกษา (สอศ.)**

-รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วมโครงการ

**Sandbox Safety Zone in School**

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

- รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วม

โครงการ **Sandbox Safety Zone in School**

**สำนักงานคณะกรรมการส่งเสริมการศึกษาเอกชน (สช.)**

- การเปลี่ยนรอบการเรียนมีผลต่อการจัดสอบวัดผลการเรียนรู้ และมีผลต่ออนาคตในการ

เรียน ดังนั้นจึงเป็นเหตุผลความจำเป็นต้องเปิดเรียน โดยโรงเรียนปฏิบัติตามมาตรการป้องกันโรคโควิค-19

อย่างเคร่งครัดและให้มีประสิทธิภาพมากที่สุด

 - โรงเรียนที่สมัครเข้าร่วมโครงการ คือโรงเรียนอนุบาลมัชฌิมา แต่เนื่องจากไม่เข้าหลักเกณฑ์การสมัคร ซึ่งเป็นโรงเรียนประจำ ทำให้ไม่สามารถดำเนินตามโครงการได้

- รอคำสั่งจากจังหวัด

-ทางโรงเรียนได้จัดสรรให้ครูและบุคลากรทางการศึกษาได้รับการฉีดวัคซีนป้องกัน Covid

19 เข็มที่ 1 แล้ว คิดเป็น 98%

- การเปลี่ยนรอบการเรียนมีผลต่อการจัดสอบวัดผลการเรียนรู้ และมีผลต่ออนาคตในการ

เรียน ดังนั้นจึงเป็นเหตุผลความจำเป็นต้องเปิดเรียน โดยโรงเรียนปฏิบัติตามมาตรการป้องกันโรคโควิค-19

อย่างเคร่งครัดและให้มีประสิทธิภาพมากที่สุด

**สำนักบริหารการศึกษาพิเศษ (สศศ.)**

 -ไม่เกี่ยวข้องกับนโยบาย-

**สังกัดองค์กรปกครองส่วนท้องถิ่น (อปท.)**

- รอการสั่งการจากคณะกรรมการโรคติดต่อจังหวัดสุโขทัย และไม่มีโรงเรียนสมัครเข้าร่วมโครงการ **Sandbox Safety Zone in School**

 **2) ข้อค้นพบ / ปัญหาอุปสรรค**

- การรวมตัวกันของเด็กนักเรียน อาจจะมีผู้ปกครองของนักเรียนในบางส่วนที่มาจากกลุ่มเสี่ยง แต่ไม่ได้ให้ข้อมูลหรือปกปิดข้อมูลที่แท้จริง

- ทางโรงเรียนไม่สามารถให้นักเรียนไปตรวจ ATK ได้ เนื่องจากมีปัญหาด้านค่าใช้จ่าย เพราะไม่ได้ตรวจฟรี

- การรวมตัวกันของเด็กนักเรียน อาจจะมีผู้ปกครองของนักเรียนในบางส่วนที่มาจากกลุ่มเสี่ยง แต่ไม่ได้ให้ข้อมูลหรือปกปิดข้อมูลที่แท้จริง

 **3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

- ให้คุณครูสอบถามผู้ปกครองของนักเรียนอย่างละเอียด เพื่อตรวจคัดกรองและประเมินความเสี่ยงของผู้ปกครองและนักเรียนอย่างเคร่งครัด

- มีมาตรการป้องกันการแพร่ระบาดเชื้อไวรัสCovid 19 อย่างเคร่งครัด

- ให้คุณครูสอบถามผู้ปกครองของนักเรียนอย่างละเอียด เพื่อตรวจคัดกรองและประเมินความเสี่ยงของผู้ปกครองและนักเรียนอย่างเคร่งครัด

**4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

- บุคลากรในโรงเรียนควรได้รับวัคซีนครบ 2 เข็ม เพื่อสร้างความเชื่อมั่นให้กับผู้ปกครองนักเรียนในระดับหนึ่ง

 - ขอรับการสนับสนุนอุปกรณ์ที่มีคุณภาพ ในการดำเนินการตามมาตรฐานความปลอดภัย

- บุคลากรในโรงเรียนควรได้รับวัคซีนครบ 2 เข็ม เพื่อสร้างความเชื่อมั่นให้กับผู้ปกครองนักเรียนในระดับหนึ่ง

 **5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)**

 - การเข้าถึงการฉีดวัคซีน สำหรับบุคลากรทางการศึกษาจะทำให้การเปิดเรียนมีประสิทธิภาพ และเปิดทำการเรียนการสอนให้นักเรียนมาเรียนที่โรงเรียนได้

 - ลดการแพร่กระจายเชื้อไวรัสCovid 19 ในโรงเรียนได้

 - การเข้าถึงการฉีดวัคซีน สำหรับบุคลากรทางการศึกษาจะทำให้การเปิดเรียนมีประสิทธิภาพ และเปิดทำการเรียนการสอนให้นักเรียนมาเรียนที่โรงเรียนได้

**5. นโยบายคืน ค่าใช้จ่ายที่ โรงเรียนไม่ได้ใช้จ่าย ให้กับนักเรียน ผู้ปกครอง ตามสัดส่วนและเหมาะสม**

๑) ผลการขับเคลื่อนนโยบาย**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

* นมโรงเรียน ทุกโรงเรียนใน สพป.สท. เขต 1 ดำเนินการเปลี่ยนจากนมพลาสเจอไรน์ เป็นนม UHT แจกนักเรียนทุกคน รายสัปดาห์
* อาหารกลางวัน วันละ 20 บาท ทุกโรงเรียนใน สพป.สท. เขต 1 ได้จ่ายเป็นเงินสดให้ผู้ปกครองนักเรียน เป็นรายสัปดาห์

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

* นมโรงเรียน ทุกโรงเรียนใน สพป.สท. เขต 2 ดำเนินการเปลี่ยนจากนมพลาสเจอไรน์ เป็นนม UHT แจกนักเรียนทุกคน เป็นรายเดือน
* อาหารกลางวัน วันละ 20 บาท ทุกโรงเรียนใน สพป.สท. เขต 2 ได้จ่ายเป็นเงินสดหรือโอนเข้าบัญชีให้ผู้ปกครองนักเรียน เป็นรายเดือน
* โรงเรียนที่เก็บค่าใช้จ่ายห้องพิเศษ เช่น โรงเรียนอนุบาลศรีสัชนาลัย ไม่ได้คืนค่าใช้จ่ายให้ผู้ปกครอง แต่จะนำเป็นส่วนลดในเทอมหน้า

 **สำนักงานเขตพื้นที่การศึกษามัธยมศึกษาสุโขทัย (สพฐ.)**

 จากการประชุมผู้บริหาร โรงเรียนใน สพม.สท. มีมติการดำเนินการให้พิจารณาปรับ/ลด/

ยกเลิกรายการ ดังนี้

๑. ค่าวารสารโรงเรียนให้โรงเรียนจัดก็บตามเสนอ และให้พิจารณายกเลิกการเก็บในปีการศึกษา

ต่อไปโดยใช้เงินอุดหนุนในการจัดทำวารสารโรงเรียน

2. ลดรายการค่าจ้างครูชาวต่างประเทศจากภาคเรียนละ ๒00 บาท เหลือภาคเรียนละ

๑๕๐ บาท

3. การประกันชีวิตนักเรียน โรงเรียนให้ผู้ปกครองพิจารณาตามความสมัครใจ

4.กรณีโรงเรียนไม่สามารถเปิดสอนตามปกติได้ภายใน ๖ วัน จะไม่เก็บค่าสอนคอมพิวเตอร์

5. ค่าจ้างบุคลากรที่ปฏิบัติงานในสถานศึกษา ในปีการศึกษาต่อไปจะผลักตันให้ใช้เงินอุดหนุน

6. โรงเรียนมีมาตรการเลื่อนและผ่อนผันการชำระค่าเทอมให้แก่ผู้ปกครอง

7. แบ่งการจัดเก็บเงินบำรุงการศึกษารายการค่าจ้างครูที่มีความเชี่ยวชาญในสาขาเฉพาะ

(ภาษาจีน)เป็น ๒ ภาคเรียน ๆ ละ ๓๗๕ บาท

8. นักเรียนด้อยโอกาส ได้รับกรยกเว้นค่าบำรุงการศึกษา

9. กรณีผู้ปกครองมีบุตรเรียนอยู่ในโรงเรียน ๒ คน จะได้รับการยกเว้นค่าบำรุงการศึกษา ๑ คน

10. ผ่อนผันให้ผู้ปกครองสามารถชำระค่าบำรุงการศึกษาภายในปีการศึกษา

11.ปรับลดรายการค่าจ้างครูที่มีความเชี่ยวชาญในสาขาเฉพาะ จาก ๔๐0 บาท เหลือ ๓๐๐ บาท

ในภาคเรียนที่ ๒/๒๕๖๔

**สำนักงานคณะกรรมการส่งเสริมการศึกษาเอกชน (สช.)**

คืนค่าอาหาร ค่าเรียนดนตรี ค่าห้องปรับอากาส ค่าห้องคอมพิวเตอร์ ค่าเทอมคืนบางส่วน

**สำนักงานคณะกรรมการการอาชีวศึกษา (สอศ.)**

-ไม่เกี่ยวข้องกับนโยบาย-

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

-ไม่เกี่ยวข้องกับนโยบาย-

**สำนักงานคณะกรรมการส่งเสริมการศึกษาเอกชน (สช.)**

- โรงเรียนได้แจ้งให้ผู้ปกครองทราบในเรื่องการคืนค่าใช้จ่ายตามความเหมาะสมแล้ว เพียงแต่

รอให้เปิดเรียนตามปกติ

- ลดค่าเทอมในส่วนที่ไม่ได้ใช้ โดยคิดค่าใช้จ่ายตามที่นักเรียนใช้จริง ภาคเรียนที่ 1/2564

โรงเรียนได้รับการอุดหนุนงบประมาณค่าใช้จ่ายภายในโรงเรียน 3 ประเภทคือ

 - เงินอุดหนุนรายหัวนักเรียน

 - เงินอุดหนุนอาหารเสริม(นม)

 - เงินอุดหนุนเรียนฟรี 15 ปี

 โดยใช้จ่ายงบประมาณตามหลักเกณฑ์การจ่ายเงินอุดหนุนของโรงเรียนเอกชนประจำปี

ทุกประเภท จึงไม่มีเงินคืนให้กับผู้ปกครองนักเรียน

**สำนักบริหารการศึกษาพิเศษ (สศศ.)**

-ไม่เกี่ยวข้องกับนโยบาย-

**สังกัดองค์กรปกครองส่วนท้องถิ่น (อปท.)**

 **2) ข้อค้นพบ / ปัญหาอุปสรรค**

- ไม่พบปัญหาและอุปสรรคในการคืนค่าใช้จ่าย เพราะโรงเรียนได้ใช้จ่ายงบประมาณตามหลักเกณฑ์ของเงินอุดหนุนประจำปี

**3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

- ยังไม่พบปัญหาที่เกิดจากการดำเนินการ

- ไม่มีการแก้ไขปัญหาในการคืนค่าใช้จ่าย เพราะโรงเรียนได้ใช้จ่ายงบประมาณตามหลักเกณฑ์ของเงินอุดหนุนประจำปี

 **4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

 - ไม่มี

 **5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)**

 - ได้นำเงินมาใช้จ่ายที่ถูกต้องตามหลักเกณฑ์ของเงินอุดหนุนนักเรียน ตามงบประมาณประจำปี

**6. นโยบายฉีดวัคซีนให้กับนักเรียนทุกคน ล่าสุด (ถ้ามี)**

**1) ผลการขับเคลื่อนนโยบาย**

**สำนักงานคณะกรรมการการศึกษาขั้นพื้นฐาน (สพฐ.)**

**สำนักงานเขตพื้นที่การศึกษาประถมศึกษาสุโขทัย เขต 1 (สพฐ.)**

- ยังอยู่ในช่วงการรอวัคซีนจากจังหวัดสุโขทัย

**สำนักงานเขตพื้นที่การศึกษาประถมศึกษาสุโขทัย เขต ๒ (สพฐ.)**

 -ไม่มี-

 **สำนักงานเขตพื้นที่การศึกษามัธยมศึกษาสุโขทัย (สพฐ.)**



**สำนักงานคณะกรรมการการอาชีวศึกษา (สอศ.)**

 -ไม่มี-

**สำนักงานส่งเสริมการศึกษานอกระบบและการศึกษาตามอัธยาศัย (กศน.)**

-ไม่มี-

**สำนักงานคณะกรรมการส่งเสริมการศึกษาเอกชน (สช.)**

- ผู้ปกครอง ขอให้โรงเรียนช่วยดำเนินการให้นักเรียนได้รับการฉีดวัคซีน โดยผ่าน

สาธารณสุขอำเภอ ก่อนที่จะมีการเปิดเรียนตามปกติ

- ไม่มีนโยบายในการฉีดวัคซีนให้กับนักเรียน

**สำนักบริหารการศึกษาพิเศษ (สศศ.)**

นักเรียนในระดับ ปวส. อายุเกิน 18 ปี ได้มีการให้วิทยาลัยในจังหวัดแจ้งมาที่ประธาน

คณะกรรมการอาชีวศึกษาจังหวัดสุโขทัย รวบรวมข้อมูลนักเรียนที่ฉีดวัคซีน ปัจจุบัน จำนวน 41 คน

**สังกัดองค์กรปกครองส่วนท้องถิ่น (อปท.)**

อยู่ระหว่างดำเนินการให้ครู กศน.ตำบลสำรวจบันทึกข้อมูลนักเรียนที่ได้รับวัคซีน

**2) ข้อค้นพบ / ปัญหาอุปสรรค**

- ด้วยสำนักงานเขตพื้นที่การศึกษามัธยมศึกษาสุโขทัย ได้สำรวจและรวบรวมข้อมูล จำนวนครูในสังกัด ประสานกับสำนักงานสาธารณสุขจังหวัดสุโขทัย เพื่อให้ครูทุกท่านในสังกัดได้รับวัคซีน โดยการส่งข้อมูลให้สำนักงานสาธารณสุขจังหวัดสุโขทัย ทั้งนี้เนื่องการครูบ้างท่านสอนอยู่ต่างอำเภอ แต่ลงชื่อฉีดในโรงพยาบาลในจังหวัด ทำให้ครูบ้างท่านยังไม่ได้ฉีดวัคซีน และวัคซีนในส่วนเข็ม ๑ หมด

 - โรงเรียนยังไม่ได้รับการประสานงานจากหน่วยงานที่เกี่ยวข้อง

 - การฉีดวัคซีนนั้นจะปลอดภัยสำหรับเด็กอายุน้อยกว่า 6 ปี เพราะในการระบาดครั้งนี้เด็กมีโอกาสป่วยหนักจากเชื้อโรคโควิค-19

**3) วิธีการแก้ไขปัญหา ที่เกิดขึ้นจากการดำเนินการตามประเด็นนโยบาย**

- รายละอียดรายชื่อไปให้รับผิดชอบจัดลำดับผู้ฉีดวัคซีน (เนื่องจากรับผิดชอบจัดลำดับผู้ฉีดวัคซีนมีภาระงานมากทำให้ไม่ได้เปิด E-mail ที่ส่งให้

 - ติดตาม และประสานงานกับองค์กรที่เกี่ยวข้อง

 - โดยทางโรงเรียนได้สอนวิธีการป้องกันโรคโควิค-19 ให้กับเด็กนักเรียน อาทิ การใส่หน้ากากอนามัยและล้างมือบ่อยๆ

**4) ข้อเสนอแนะต่อผู้บริหาร ในการดำเนินการตามประเด็นนโยบาย (ถ้ามีโปรดระบุ)**

 - ขอให้มีการเร่งรัดให้มีการฉีดวัคซีนให้กับนักเรียน

**5) ปัจจัยความสำเร็จ (ความโดดเด่น จุดแข็ง นวัตกรรม และเกิดประโยชน์หรือผลกระทบทางบวกแก่ผู้เรียน อย่างไรบ้าง มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย หรือไม่ อย่างไร)**

 - ยังไม่พบเพราะยังไม่ได้ดำเนินการ

 - ยังไม่มีนโยบายในการฉีดวัคซีนให้กับเด็กนักเรียนในอายุต่ำกว่า 6 ปี



 ผู้รายงาน .............................................

 (นางสาวประไพพร อุทธิยา)

 ตำแหน่ง ศึกษาธิการจังหวัดสุโขทัย

 วันที่ 30 สิงหาคม ๒๕๖๔

 โทรศัพท์ติดต่อประสานงาน ๐๘๑-๗๖๔๘๑๑๔